Bybelskool » Vraag 3: Wat is die mens?
1. Hoe dink jy oor die mens? Hoe is ons gemaak? Wat is ons doel en bestemming?
God het die mens in ooreenstemming met Homself geskep, volgens sy eie beeld, manlik en vroulik. God het die mens goed, regverdig en heilig gemaak om Hom reg te ken, van harte lief te hê, die aarde te bewoon, bewerk en bewaar, saam met Hom vir ewig te lewe en Hom te loof en prys.
3. Hoe verryk hierdie beskrywings jou gedagtes oor die mens? Hoe laat dit jou voel?
4. Lees die verhaal van Adam en Eva in Genesis 2:8-25. Wat tref jou?
In die begin het God die mens gemaak om met Hom ooreen te stem. Hy het die mens volgens sy eie beeld geskep sodat die mens sy verteenwoordiger op aarde kan wees. Hy het die mens manlik en vroulik geskep, want Hy wou nie hê dat die mens alleen sou wees nie. God het daarom die vrou as metgesel vir die mens geskep. Adam het in Eva die regte metgesel gekry. Hoor hoe opgewonde sê hy: “Sy is regtig deel van my!” Dit verklaar waarom ’n man van sy pa en ma weggaan, saam met sy vrou lewe en hulle dan soos een mens word.
6. Wat maak jou opgewonde van die verhaal? Loof die Here vir jou skepping en sy gawe van die huwelik.